Конолоф

Конолоф, чуткасар (Conolophus subcristatus) — калтакалос аз оилаи игуанаҳо. Дарозиаш то 1 м. Теғаи сутунмӯҳрааш начандон баланд буда, аз пулакчаҳо иборат аст. Конолоф бештар дар ҷазираҳои Галапагос (Ҷумҳурии Эквадор) паҳн шудааст. Ғизояш рустаниҳо, асосан кактусҳо. Миқдори зиёди Конолофҳоро Чарлз Дарвин ҳангоми саёҳат дар киштии «Бигл» («Beagle») дар ҷазираи Ҷеймс пайдо намуд. Ҳоло Конолоф дар баъзе ҷазираҳо ба миқдори кам боқӣ мондааст.

Манбаъ

Гурӯҳ:Игуаноён